AMERICA DE CARTON ȘI VISUL AMERICAN 


5 eseuri scrise în perioada iulie-august 2010 
(în timpul si după o plimbare peste ocean) 


-[- 


Ameerica! Si eu, din auzite de pe la altii, asociam 
intuitiv pana deunăzi numele acesta cu tara 
fagaduintei... diavolesti. Dar, vazand-o mai de 
aproape acum, m-am convins ca asa este. Si nu 
vreau sa fiu răutăcios, ci cu durere o spun, 
observând că milioane de oameni cad și mai trag 
apoi şi pe alţii în această capcană a necuratului, unii 
chiar crezând că fac bine şi-şi împlinesc prin asta 
vocaţia vieţii lor. 


"Si suindu-L diavolul pe un munte înalt, I-a arătat 
într-o clipă toate imparatiile lumii. Tie iti voi da 
toata stapanirea aceasta si stralucirea lor, caci mi-a 
fost data mie si eu o dau cui voiesc; deci daca Tu Te vei inchina inaintea mea, toata 
va fi a Ta.” (Luca 4, 5-7). 


Împärätiile lumii sunt făcute de oameni, adică artificiale nu naturale sau ieşite din 
mâna lui Dumnezeu. Asa este şi America — o sumă de imparatii, de construcții 
babilonice, în care strălucirea retoricii mincinoase, a patimilor sau a tehnologiei 
acoperă în toate formele de educaţie a oamenilor orice adiere de “lumină lină a sfintei 
slave a Tatălui ceresc”. Chiar şi în ceea ce ei numesc credinţă, pentru că, nu-i aşa, “In 
God we trust” — asa scrie si pe banii lor, americanii, în marea lor majoritate, nu-L mai 
cunosc pe Dumnezeu cel Viu si Adevărat, ci se-nchină unui idol fabricat de mintea lor 
drogată de mândria că sunt, ca si iudeii, ai dumnezeului lor, chiar dacă îşi permit să 
încalce, mai la vedere, mai în ascuns, toate poruncile și fericirile lui Dumnezeu, 
înlocuindu-le cu alte învățături, si omeneşti şi diavolesti uneori. De fapt, erezia 
conduce implacabil la satanism, singura diferenţă dintre adepţii ei fiind gradul de 
îndrăcire a celui ce îşi împropriază şi mai și mărturiseşte apoi erezia... 


Ce m-a frapat încă de la început a fost numărul foarte mare de “Bible Church” şi 
“Church of Christ”, aproape la fiecare intersecţie, iar daca nu, pe fiecare stradă, vedeai 
câte o construcție care se arăta a fi un loc de întrunire publică. Mărimea parcării de 
lângă mărturisea cât de mare este si comunitatea aceea de “credincioşi” ai doctrinei 
lor. lar semnele și simbolurile de pe panoul de marmură (si marmura gri are o vestire 
ca de cavou) de la stradă arată că fiecare “casa de adunare” este cu totul alta fata de 

celelalte. Eu nu am văzut nici însemne, nici titulaturi identice, în tot periplul de prin 
oraş — lucrul acesta mi l-a confirmat si gazda -, căci sunt cam 30 de secte neo- 
protestante numai în suburbia Sterling Heights de lângă Detroit. 


Nu zic că si printre sectarii americani nu sunt şi oameni de treabă, dar, comparând cu 
modelele duhovniceşti ale Părinților nostri români (Sofian, Paisie, Cleopa, Benedict 
Ghius, Dumitru Stăniloae) sau cu ceilalți mireni — creștini ortodocși frumoși din tara, 
ce vezi aici sunt departe de umanitatea transfigurată de harul lui Dumnezeu. lar 
“tradiţia” lor liturgică este o bătaie de joc fata de cultul ortodox inspirat şi insufletit 
de Duhul Sfânt. Parcă îl şi vezi pe Klaus Keneth în sute de clone cântând, dansând sau 
perorând despre iubirea... căzută. Ce mi s-a părut si mie, şi mi-au confirmat si alti 
români care stau aici dar mai vin si prin tara, este ca acest tip de “creștinism vesel si 
comod” tinde să contamineze şi evlavia ortodoxă, nu doar din America, ci și din 
România. Foarte puţini ortodocşi în America mai postesc sau se mai spovedesc 
periodic. Părintele Calin B., de la parohia “Sfânta Treime” din Troy (altă suburbie a 
Detroit-ului), proaspăt venit si el aici, spunea că mult se osteneste să-i mai miște din 
intepenirea asta fără spovedanie, fără pocăință, fără asceză, în care sunt foarte multi 
dintre românii de aici (şi din ţară, din nefericire). Oricum, misiunea de preot ortodox 
în America are multe provocări... 


- ÎI - 


Încă din aeroport mi-am dat seama că dezvoltarea are la americani o dimensiune 
strict orizontală. Si la propriu, si la figurat. Am mers pe jos aproape un kilometru ca 
să ajungem de la avion la locul de venire a bagajelor. Si apoi alte sute de metri ca să 
ajungem în parcare. Detroit-ul are doar al patrulea, ca mărime, aeroport din America. 
Dar și orașul se extinde cu tot cu suburbii pe suprafaţa unui cerc cu diametrul de cam 
65 kilometri. Gazda noastră ne-a prezentat (pe scurt, unele lucruri le-am observat şi 
noi şi de altele ne-am convins împreună) pe drum orașul pe care l-am traversat, si ne- 
a adus cu mașina la bază, adică acasă la el, de unde zilnic aveam să mergem la treaba 
pentru care venisem, dar şi prin alte locuri frumoase, importante sau interesante 
pentru noi. 


Mai întâi, mașinile erau cam în proporție de o mașină mare (jeep, suv, camionetă) la 
una mică (model berlină). De ce au americanii mașini mari? Pentru că, oraşele fiind 
extinse pe orizontală, fiecare om matur circulă cu mașina proprie (dacă sunt trei 
oameni peste 18 ani într-o familie, aproape sigur fiecare are mașina lui), iar vitezele de 
circulaţie pe străzi, bulevarde, autostrăzi (highway, freeway cu 4 până la 6 benzi... pe 
sens) fiind mari, multi se vor în siguranță si de aceea îşi cumpără maşini mari. 
Accidentele sunt în general grave, pentru că autorităţile rutiere sunt cam obligate să 
dea tuturor care au minime deprinderi şoferistice permis de conducere pentru a se 
putea deplasa; căci chiar şi până la pâine sau pentru alte cumpărături casnice faci 
uneori 2-3 kilometri... Străzile principale sunt radiale în Downtown (centrul Detroit- 

ului), dar spre suburbii se ordonează ca într-o grilă, definind block-uri pătrate cu 
latura de o milă (cam 1650m), racordul cu autostrăzile mari făcându-se prin bretele 
suspendate și suprapuse. 


Si pe străzile din Detroit se vede că America este în criză. Într-una generală, nu doar 


economică. Orașul nu mai arată de mulţi ani nici măcar ca unul normal, nu mai zic 
prosper, ca altădată, când industria auto asigura creşterea economică a oraşului. Firma 
General Motors a dat faliment, iar Ford-ul abia se mai tine. O uzină imensă de 
prelucrări metalice a fost vândută de 2 ani unor chinezi. Peste 18.000 numai de ingineri 
sunt șomeri. De 3-4 ani au apărut și s-au înmulțit gropile neplombate în asfalt, lucru 
incredibil, deoarece autorităţile locale nu au cu ce să plătească lucrările. 


Dar s-au înmulţit şi atacurile, jafurile, crimele. Așa că oraşul Detroit (cam 4 milioane 
de locuitori) se poate numi mai degrabă Destroit. Tot Downtown-ul pâna la mila nr. 8 
este invadat de cetățeni afro-americani care au dus şomajul pâna la 60 %, iar 
criminalitatea pe primul loc în lume, urmat de aproape de Johanesburg. Şi fără să fiu 
rasist, cu iertăciune zic, pornind de la statisticile oficiale (care încă mai cosmetizează 
lucrurile) si de la evenimente concrete, am înţeles că agresivitatea, furturile, violența, 
crima, drogurile, prostituţia, toate aceste urâciuni sunt întreținute în majoritate de 
negri. Doar prin marile pieţe mai intervine mafia italiană de care şi negrii se tem. 
Oricum, si noi am simțit în ceafă privirea feroce a unor asemenea oameni needucati 
(săracii, Dumnezeu să-i lumineze şi să-i vindece de patimi!) decât spre hotie si 

violență, când am trecut si cu mașina, şi pe jos în pas rapid, pe unele strädute din 
Downtown, unde s-au pripäsit în case de unde proprietarii au fugit sub amenințările 
lor, case devastate apoi şi părăginite total. Lumea evită să mai treacă pe străzile acelea 


chiar şi ziua, iar noaptea o asemenea încercare poate fi fatală. 


Totuși, guvernul îi susține pe negri, le dă tot felul de ajutoare, chiar privilegii, iar ei, 
ca şi țiganii de la noi, nu numai că nu folosesc libertatea si banii în scop creativ, pozitiv, 
ci fac mai mult rău, îşi cumpără arme si maşini puternice ca să lupte cu alte bande 
pentru supremație în lumea interlopă. De fapt, este o adevărată complicitate a 
conducerii statului cu negri împotriva albilor care, umiliti de atâtea sfidări și privilegii 
ale negrilor, încearcă să reziste înarmându-se (la propriu, unii oameni poartă pistol și 
la ei; negrii se tem si se retrag dacă vad că un “nebun” îi ameninţă) şi izolandu-se într- 
o temere constantă și într-un formalism cvasitotal al comunicării... Ba mai mult decât 
atât! Nu am văzut pe stradă vreun negru la muncă, erau numai albi. Ceva 
inimaginabil! Nu zic că nu sunt şi negri muncitori. Dar îmi revine în minte o spusă a 
unui vechi cetățean al Americii: ” America este stăpânită de e(BEEP)ei, negrii se bucură 
de ea, iar albii muncesc”. Tristă, rece şi dureroasă este această stare de lucruri. De fapt, 
întreaga Americă este aproape de faliment, un faliment care va prăvăli şi mai mult, în 
cazul că se va produce, visul american spre cel mai întunecat coșmar din iadul 
patimilor și al disperării. Nu e de mirare că unii și-au pus deasupra uşii casei lor că 
“iadul e casa noastră”... 


Asupra altor şi altor fațete, unele demne de atenţie, ale vieţii în America vom zăbovi 
altădată. 


- III - 


După căderea în păcat şi în idolatria materiei, omul a căutat să-şi improvizeze, să-și 
construiască apoi, case de locuit cât mai sigure şi cât mai originale. În fiecare casă 
zidită, fiecare om si fiecare familie şi-a imprimat propria gândire, iar casa rezona cu 
propriul mod de viata. În fiecare societate tradiționalistă, unicitatea casei reprezintă 
unicitatea familiei care locuieşte în ea și, totodată, unicitatea persoanelor ce o compun. 
Este dovada manifestării libertăţii creatoare şi a personalității omului... 


În vremea noastră, în orice tara, dar mai ales în America - laboratorul marilor 
experimente asupra oamenilor, experimente care sunt apoi transformate în modele și 
globalizate treptat, se poate observa o tendinţă pe alocuri mai agresivă, pe alocuri mai 
lentă, spre uniformizarea caselor, a blocurilor, a spaţiilor de viata casnică şi socială. 
Nu doar casele de locuit, nu doar building-urile de birouri, nu doar sălile de sport şi 
mall-urile, dar până și benzinăriile cu rest-space-urile lor au acelaşi tipar. lar această 
uniformizare urmăreşte înregimentarea oamenilor în niște tipare — case — temnițe ale 
gândirii, unde, cu timpul, orice libertate, sensibilitate şi originalitate vor dispărea, 
legile interzicând cu desăvârșire orice ieşire din tipar. Toţi vor fi la fel de robiti şi de 


roboţi într-o lume nivelată de orice sclipire personală... Exact ca în societatea 
viitorului din filmul, care cândva era SF, ”’Equilibrium”. 


Conform ultimelor norme legale de construcţie civilă (de cam 20 ani), în apartamentele 
din blocurile zgârie nori, pereţii interiori sunt din carton presat (rigips) foarte puţin 
izolant fonic, iar pereţii exteriori sunt din geam, mai gros e drept, dar tot transparenti 
sunt. Asta așa, ca omul să se obisnuiascä de pe acum a fi ascultat si privit de frații săi, 
a trăi chiar fără nici o intimitate. Este cea mai simplă cale de a îl obişnui pe om și cu 
Big Brother-ul, care e interesat si el de viaţa si de gândirea lui. Dacă nu mai are ce 
ascunde fata de fraţii lui, de ce s-ar feri de sistemul cel vigilent al societăţii ocrotitoare 
si de atâta confort dătătoare? 


În casele aşezate pe pământ, numai fundaţia este de beton, iar restul casei este fixat pe 
o structură de lemn si verticală (pereţi) şi orizontală (podele, plafoane) construită din 
grinzi de two by four inches (5 / 10 cm în secţiune). lar plăcile de carton presat îmbracă 
întregul esafodaj si prin interior si pe exterior. De metal rămân doar cuiele, suportii si 
nelipsitul sistem de ventilație care obligatoriu străbate întreaga casă și fără de care, 
chipurile, nimeni nu mai poate trăi. Instalaţiile sunt din plastic, binenteles, iar 
acoperişul tot din carton presat, dar acoperit cu cauciuc, bitum sau un asfalt uşor. 


Cei ce locuiesc în asemenea case de carton se tem de trei lucruri: de foc (fie din vreun 
scurtcircuit electric, fie dintr-o neglijență), de apă (fie de la ploaie, fie infiltratii din 
instalaţiile sanitare, fie inundaţii accidentale) si de cutremur. Casa se distruge 
iremediabil în câteva minute, sau uneori poate chiar secunde, ori arde total, ori se 
topeşte, ori se dărâmă. Și totuşi, astea sunt normele legale deja stabilite pe care nimeni 
nu le poate încălca, nici contesta. 


Dar, dupa cum observăm, casele au prin construcţie o durată de viata de maximum 
30 de ani, asa încât fiecare generaţie trebuie să-şi facă o casă nouă sau să o repare din 
temelie pe cea a părinților, ceea ce îi obligă pe oameni să se îndatoreze la bănci pe 
termen lung (asta doar dacă nu au salarii uriașe). Deci, din start, fiecare familie care 
vrea să trăiască decent în casa ei va trebui să fie legată în robia creditelor la bănci 
pentru casă şi mașini. Am văzut că, fără maşina lui, nici un membru al familiei nu 
poate birui distanțele mari până la serviciu, şcoală sau cumpărături. Aşa că viaţa și 
casa omului sunt dependente de starea robiei lui la băncile care niciodată nu pierd 
nimic. Chiar si dacă omul nu rămâne dator băncilor şi bancherilor, el tot plătește, pe 
termen lung totuşi, de 2 — 4 ori prețul casei şi maşinii ipotecate. 


Lipit de casă, sau chiar integrat în ea, este garajul, care adăpostește nu doar maşina cu 
care se plimbă omul, ci si mașina cu care, neapărat, trebuie sa tundă iarba din jurul 
casei. Este un adevărat delict social să nu tunzi iarba în rând cu ceilalți vecini, uneori 
te și amendează primăria dacă o laşi să crească natural si repeti delăsarea de la această 
datorie. Şi această cutumă a fost impusă treptat oamenilor, ca variantă obligatorie de 
a pierde vremea cu lucruri minore, exterioare. Ba încă, dacă mai ai ceva timp, trebuie 


să faci ceva prin care să-l irosești în van, de exemplu aruncând mingea la coșul de 
baschet din faţa casei. La vedere, adică. 


lar dacă stai în casă, ai şi mai multe ocazii de a nu te ruga, de a nu citi Scriptura, de a 
nu contempla natura lui Dumnezeu. Gătitul mâncării este redus la minimum, iar 
cititul cărților este aproape inexistent, ca si bibliotecile casnice. Dar televizorul, 
machiajul, tatuajul şi curăţenia corporală exagerată sunt celelalte variante/moduri ale 
pierderii fructuoase a timpului si a vieții. Dacă nu esti la curent cu ce filme mai noi au 
apărut, cu ce mai fac vedetele, echipa locală de baschet, de baseball sau măcar de 
hochei, nu eşti un membru realist al societăţii. Dacă nu te cosmetizezi, dacă nu te 
tatuezi, înseamnă că nu eşti în pas cu lumea. lar dacă mirosi a transpiratie (chiar si 
justificat, la muncă) eşti exclus din societate, ce mai. Absurdul merge până acolo că 
unii oameni au fost dati afară din serviciu că miroseau a transpiratie sau că le mirosea 
gura, binenteles motivele oficiale invocate fiind altele. (Deci, eu, care mănânc adesea 
usturoi, n-as fi rezistat prea mult in aceasta lume.) De aceea si fac atâta reclamă la 
antiperspirante şi deodorizante pe de o parte, şi la paste de dinţi pe de altă parte. Dar 
aceste substanţe cu care te îmbibi zilnic sunt şi cancerigene și complicațiile trebuie 
tratate. Deci lanţul robiei față de sistemul mental — social — medical tinde să-i lege pe 
oameni în cât mai multe puncte, nu numai fără ca ei să-şi dea seama, ci vrăjindu-i aşa 
încât ei ca să si dorească această robie... Oare în această stare iti mai trebuie gratii, 
garduri sau cipuri ca să fii legat sclav pe viata si poate si pe vesnicie? 


Revin la case. În ultimii 3 ani, de când cu speculatia crizei imobiliare si economice 
premeditate de aceiaşi bancheri vicleni, aproape 11 milioane de familii americane au 
pierdut mai întâi serviciile, apoi şi casele, apoi unele chiar și dragostea din ele. Din 
nefericire, unii oameni au cedat definitiv şi în fața deznădejdii... Alţii s-au mutat în 
rulote sau chiar au format sate de corturi cum sunt prin California si Florida. 


Absurditatea controlului total al statului asupra cetățenilor americani reiese şi din 


acest articol: 
http://saccsiv.wordpress.com/2010/07/29/video-colectarea-apei-de-ploaie-a-devenit- 


ilegala-in-mai-multe-stateamericane/. 


Precum vedem, America nu este decât o spoială, un Titanic babilonic (făcut numai de 
oameni) ca un aisberg care se topeşte încet — încet si din care filmele si reclamele nu 
prezintă decât partea de la suprafață. Robia si suferința americanilor, nestiinta lor 
totală în cele duhovnicești (statistic vorbind), adormirea şi îmbolnăvirea lor cu tot felul 
de patimi și surogate (droguri, desfrânare, muzică, sport, iluzii electronice) care-i 
îndepărtează de Dumnezeu cel Viu si lubitor — asta este realitatea cea nevăzută, tristă 
şi distrugătoare a societăţii care a legalizat răzvrătirea si a scos în ilegalitate inocenta... 


Dar si pentru acești oameni suferinzi a venit Mântuitorul Hristos. Pocäinta si sfințirea 
vieții în Biserica Lui Dreptslăvitoare este calea prin care si ei, si noi, fără deosebire, ne 
mântuim. Nu este imposibilă mântuirea nici aici. Dar fără să fim dispretuitori, vom 

vedea că însăşi educaţia americanilor (si din familie, si din școală, si din societate) ca 
perpetuare a unei mentalități anticrestine, chiar si antifiresti, este principala lor 
piedică în dobândirea credinţei şi a harului dumnezeiesc... 


TV 2 


Întrucât unii cititori, dezinformati si hipnotizati de sclipirea vârfului aisbergului 
american, dar dornici de a se afla în treabă, aruncă în eter ilustrul dicton ” Hai, domle, 
că nu e chiar asa!”, îmi permit să-i mai zgândăr putin cu alte informaţii, care poate, 
sper, îi vor trezi din vraja anestezică a suficientei de sine mentalități (pro)americane. 
Mai întâi le recomand vizionarea si descifrarea dincolo de imagini a filmului 
“Idiocracy” (2006), asta pentru a ieşi la timp din încrâncenarea cu care se angajează în 
vorbărie. Deși nu e o telenovelă duhovnicească, nici un thriller religios, fiind o 
comedie destul de murdară, dar suficient de tristă şi de realistă, filmul sugerează 
mentalitatea viitorului parţial instalat deja prin America... 


Stand de vorbă cu mai multi creștini ortodocși români, americani (botezați) si ruși, 
preoţi, profesori, doctori, unii tineri, alții mai în vârstă, care (supra)vietuiesc de mai 
multi ani în America (unii de peste 30 de ani, alţii s-au născut aici), am aflat că si ei si 
unii membri ai familiile lor au trecut prin câteva experienţe traumatizante ale 
îmbolnăvirii și (de)formării prin educaţia din școala publică, prin mass-media și prin 
sistemul alimentar-medical în care sunt inregimentati şi cu voie si fără voie toți 
cetăţenii. 


Încă dinainte de a se naște, copiii americani suferă datorită păcatelor părinților, care 
de prin anii 1950 încoace, au trecut si trec majoritatea prin droguri, băuturi (alcoolul 
tare este foarte ieftin, chiar dacă este interzis la vânzare tinerilor sub 21 ani), 
desfrânare, frici (certuri în familie şi pe stradă, filme de groază, concerte zgomotoase, 
sporturi extreme), vrăjitorie, satanism... Copiii preiau încă dinainte de naştere stările 
duhovniceşti, psihice si biologice ale părinţilor si se dezvoltă în consecință. Toate 
aceste experienţe foarte prezente în viața familiei, a școlii si a societății seculare 
americane alienează nu numai sufletul fragil şi sensibil al omului, dar îmbolnăvesc şi 
trupul lui, imprimându-i chiar şi mișcări dräcesti, contrare firii si ascultării de 
Dumnezeu. De aceea, copilul se poate umple de porniri necurate încă din perioada 
vieţii intrauterine, mai ales dacă părinţii lor nu sunt creştini botezați și lucrători ai 
credinţei. Și ca atare, este neapărată nevoie de Taina Botezului pentru iertarea şi 
vindecarea păcatelor pruncului (şi stramosesc, si personal), dar si de viata curată a 
părinţilor în familie, în Biserică şi în lume. 


Apoi, tot încă în pântece, pruncul este expus periodic la agresiunea ultrasunetelor, a 
suprasolicitării mamei (adesea vârstnică — vârsta medie a primei nașteri a ajuns aici 
peste 30-35 ani), femeile gravide fiind obligate la câte o ecografie pe lună (uneori și 
mai des), invocându-le cunoaşterea stării de sănătate fizică a copilului, în detrimentul 
alterării iremediabile a creierului lui. Sunt materiale destule pe internet despre 


8 


pericolul ecografiei (si al raiatiei electromagnetice) la copii (si nu numai). Adesea, 
doctorii le sperie pe mame că deja se vede pe ecograf vreo malformatie, vreun 
handicap fizic (sindromul Down e cel mai invocat) si le manipulează mintea 
conducându-le să facă avort, că de ce să sufere copilul şi de ce să sufere şi ele, mamele, 
slugărind un infirm... 


La naștere, care e aproape generalizată prin cezariană (transversală care sectioneaza 
muşchii abdominali), pruncului i se taie imediat cordonul ombilical si este ținut câteva 
minute fără suficient oxigen (practica este generalizată în spitalele americane), și abia 
apoi este pălmuit undeva ca să tipe si să respire. Creierul suferă iarăși o traumă 
irecuperabilă si această oxigenare insuficientă duce la debilitate. Dintre băieți, foarte 
puţini scapă netäiati împrejur, pe motivul invocat al igienei. Apoi, până la vârsta de 
doi ani, în mod obligatoriu, copiilor li se administrează 22 de vaccinuri, care provoacă 
uneori autism, paralizii, scleroză în plăci, diabet, astm, hepatită şi alte boli 
(neurologice, autoimune), unele incurabile. Totuși, cei informaţi pot invoca 
“obiectiunea filozofică” cu care se evită vaccinarea (otrăvirea) copiilor lor. Atenţie cu 
vaccinurile, deci! 


Datorită faptului că, legal, părinţii nu au concediu maternal decât 3 luni, copiii sunt 
obligaţi să stea cu câte o baby-sitter, străină de familie si de răspunderea fata de ea 
(pentru bonă doar banul contează), care îl expune (re)educării prin tembelizor — 
această plansä cu iluzii care îi induce copilului tot felul de stări dräcesti (frici, mânii, 
fantasme) si care-i fură inocenta. Prin intermediul ecranului, nu al persoanelor vii cu 
care nu mai comunică real și sufleteşte, copilul are acces la informaţii care-i depășesc 
vârsta si discernământul. Amägit de excitările simțurilor (vizual în primul rând) 
necontrolate de rațiunea imatură, copilul ajunge să aleagă și să facă răul (păcatul, fără 
să mai compare cu binele pe care nici nu-l mai știe), repetându-l şi obişnuindu-se cu 
el (devine patimă). Încât prin expunerea la tembelizor încă din frăgezimea vieții, copiii 
se îndrăcesc, devin neatenti și hiperactivi (psihologii numesc asta sindromul ADHD), 
agresivi în gândire și în comportament, copiind în faptă ceea ce văd ei pe ecran. lar 
lipsa grijii şi a prezenţei părinţilor în aceşti ani de început ai vieţii și ai formării 
personalităţii lor agravează încă, mai mult, bolile sufletelor si trupurilor copiilor. 
Apoi, însuşi sistemul educaţional public (gratuit 100%) îi confiscă pe copii din familie 
îndepărtându-i și mai mult, începând cu vârsta de 2-3 ani procesul imbecilizării vesele 
(cum spunea un profesor de fizică din Troy). Însă, în şcolile particulare (plătite pe bani 
grei) şi mai ales în cele evreieşti, situația este cu totul alta... 


Revenim la americani. Nu doar la grădiniţă, dar si mai apoi, în școala primară, copilul 
doar desenează, decupează cartoane, repetă mecanic cuvinte, fără să fie învăţat să 
înţeleagă sensuri și să le exprime în structuri logico-verbale corecte. Așa că la sfârșitul 
a 8 ani de şcoală generală, copilul american abia dacă ştie să scrie şi să citească (nimeni 
si nimic nu-l îndeamnă spre cititul cărților), să gândească îi este foarte greu din cauza 
atitudinii de băşcălie totală pe care a dobândit-o, dar este deja expert în fumat, băut, 
droguri, violență verbală si fizică si alte perversiuni mintale şi sexuale cultivate, 

culmea!, chiar prin ore speciale la şcoală. În plus, pentru prevenirea violenţei în şcoli 
s-a montat, aproape peste tot, un scanner la intrare (ca în aeroporturi), s-au mai pus şi 
gratii, plase sau panouri la ferestre (asta am văzut cu ochii mei), ori s-au acoperit 
ferestrele cu totul. Dar, psihologic este dovedit asta, omul, stând în spaţiu închis, 
numai cu lumină artificială, devine agresiv, de fapt se rupe de natura creată de 
Dumnezeu si de natura lui însuși, înconjurat numai de artefacte şi simboluri omeneşti 
care nu-l atrag. Şcoala, iată, prin metodă, prin arhitectură, prin profesori care nu 
trebuie să-i agreseze, nici să-i discrimineze, dar nici n-au voie să-i lase corigenti pe 
elevi, devine ea însăși un motor al re-educării în prostie a copiilor și tinerilor. 


lar accesul necenzurat la anumite informaţii îi face pe copii să aibă curiozitäti (unele 
fireşti, altele drăceşti) care le coplesesc gândirea imatură. De aceea, copilul vrea să 
trăiască experienţele adolescentului, adolescentul pe ale adultului, iar adultul (nu 
puţini chiar mai necopti), după ce gustă drojdia tuturor păcatelor si iluziilor, se satură 
de el si de “viaţa asta”, şi-şi schimbă nu viata păcătoasă, ci numai ba părul, ba tatuajul, 
ba partenerul, ba sexul, dovedind răzvrătirea şi ducând-o uneori până la cel mai înalt 
nivel — deznădejdea și sinuciderea. Orice ar face, de el însuşi nu poate fugi (din propria 
piele nu poate ieşi), ci doar isi închide ochii si urechile conștiinței fata de suferinţele 
propriului suflet zidit după chipul lui Dumnezeu. Încât lipsa credinței, a educației 
într-o gândire, iubire si viata curate, îi împinge, iată, pe unii dintre copii si tineri, în 
iadul deznadejdii si al morții veşnice... 


Odată cu emanciparea new-age, flower-power, rock and roll, hard rock, heavy metal, 
hip-hop, etc. reduta copilăriei si a inocentei a fost cucerită treptat de necredintä, de 
patimi, de toate formele răzvrătirii fata de Dumnezeu. Dacă nici părinţii, poate nici 
bunicii, nu au știut să-şi păzească mintea şi viata de gânduri si fapte murdare, nu au 
nici de unde să știe ce înseamnă bucuriile credinţei celei adevărate, ale harului 
Duhului Sfânt şi ale vesniciei în Hristos. Cu atât mai mult cu cât căile “credințelor” ce 
colcăie în poporul american nu sunt decât mii de piste false pe care sunt momiti şi 
amägiti oamenii ca să-și umple mintea si viata cu iluziile unei idolatrii uşoare si 
suficiente. Păi dacă si bunicul a încercat drogurile, de exemplu, când copilul, al cărui 
teribilism se manifesta tot mai precoce, îl întreabă “E bine să iau droguri, John?”, 
bunicul John îi răspunde “Ia, băiete, că si eu m-am distrat asa când eram ca tine.”. 
Doar n-o să-i interzică experienţele “maturizării”... Dacă acum vreo o sută de ani (la 
noi în România cam 20 de ani) numai cei din umbra şi din fruntea Americii ştiau bine 
si injectau în popor aceste experienţe ale degenerării, acum oamenii de rând le 
perpetuează datorită obisnuintei cu ele (impatimirii si îndrăcirii). Reclamele si filmele 
nu sunt decât oglinda si semnalele de declașare (trigger) si amplificare prin media a 
acestor experiențe păcătoase şi păguboase la nivel de mase. 


Imnul multor tineri americani, formatati chiar de către sistemul educational public 
într-o concepție materialist-atee şi consumist-hedonistă, este binecunoscutul hit rock 
"We don't need no education”. Îndepărtarea părinţilor (care robotesc la cezar) de 
copiii lor, apoi emanciparea progresivă de sub ocrotirea părinților a copiilor care-i 

ameninţă adesea cu telefonul dat la Autoritatea pentru protecţia copilului (autoritate 
care-i poate si aresta pe părinţi), apoi integrarea copilului in diverse găşti sau “frății” 
violente, toate acestea sunt etapele obligatorii aproape și durerile prin care trec 
majoritatea copiilor si tinerilor americani. Trist si dureros... 


Avertisment! Orice asemănare cu fapte, evenimente şi mentalități din România nu 
este deloc întâmplătoare. De 20 ani încoace, același sistem (anti)educational, 
aceleași metode și aceleaşi “valori” sunt implementate si la noi în tara. Si de către 
acelaşi tip de conducători care promovează chiar prin legi sărăcirea populaţiei, 
decăderea morală, infractionalitatea, prostia și haosul. Orb să fii să nu vezi... 


De mici, copiii americani sunt 
orientati să facă sport, pentru ei să 
se miște e mult mai important 
decât să gândească (mens sana in 
corpore sano este depășit de mult 
timp). Nu susțin prin aceasta o 
viață si o educaţie complet 
sedentară, ci una echilibrată, 
conform dictonului latin (de fapt 
la origine este grecesc). Baschetul, 
fotbalul american,  popicele, 
golful, hochei-ul, baseball-ul sunt 
sporturile în trend. lar în spatele 
lor este o infrastructură 


extraordinar de extinsă, cu profesori, campionate, festivități, majorete, firme care 
cotizează, aa sponsorizează, etc. Şi cu cât sunt mai agresive sporturile, cu atât sunt mai 
promovate. Datorită riscurilor și rateurilor la care îi expun pe practicantii lor, 
sporturile si distractiile periculoase (mai ales fotbalul american care seamănă cu 
rugby-ul, skateboard-ul, trampoline-a, bungee jumping-ul) le pot lăsa tinerilor traume 
psihice si infirmitäti pe toată viața. Depresii, atacuri de panică, șocuri psihice, 
accidente cerebrale, mâini si picioare rupte, paralizii — sunt doar câteva din urmările 
faptelor de vitejie (adrenalina, aa mândria, bat-o vina!) din aceste “sporturi”. Cu ce 
pret? O clipă de slavă desarta, zeci de mii de dolari pentru care tinerii sau părinţii lor 
devin iar robi băncilor și asiguratorilor, si ani multi de suferinţe... Şi sportul la nivel 
organizat (liceu, campionate interscoli, şi la nivel de masă şi de performanţă) solicită 
bani de la sute de sponsori si de la guvernul american cum nici nu ne imaginăm, adică 
la nivelul cheltuielilor din industria de armament și cea a jocurilor pe calculator... Şi 
toate au ca scop distragerea și distrugerea omului, a sufletului (a gîndirii si a simtirii) 
şi chiar şi a trupului lui. 


11 


Dar tot de mici, copiii sunt atrași în lumea mâncărurilor nesănătoase si a lăcomiei 
devenite idolatrie. Pentru că părinţii nu gătesc mâncare acasă, neavând timp şi 
dispoziţie (vin obosiţi şi mâhniti de la joburi — majoritatea au 2 servicii), PI 
mänâncä adesea nesupravegheati si nu 
mai preţuiesc masa în familie ca pe un 
lucru sfânt, creator de comuniune şi 
cunoaştere personală, ci ajung să 
mănânce singuri în fast-food-uri, 
neîmpärtind cu nimeni bucuria hranei 
sensibile si a celei inteligibile (ratiunile 
alimentelor). Dar marile lanţuri de fast- 
food au ca scop numai profitul lor, nu si 


alimentația sănătoasă (poate că 
gustoasă e cu toți hormonii, emulgatorii si îndulcitorii petroliferi) a oamenilor. Cine 
suferă primii si cel mai mult? Copiii, da, pentru că introducând în metabolismul lor 
mâncăruri din carne hormonizata, sosuri glutamate (neapărat citiți aici si va feriti de 


“prăjirea neuronilor” dumneavoastră: http://ro.altermedia.info/stiintatehnologie/ 


aditivii-alimentari-si-sanatatea-e-621-glutamatul 1946.html) si alte bombe calorice si 


hormonale, trupurile lor se dezvoltă accelerat și ajung să capete trăsături mature care- 
i împing la experienţe ale maturității trupesti (obezitate şi sexualitate în principal). lar 
apoi complicațiile se amplifică si se diversifica în avalanșă... 


Altă mare ispită a copiilor, tinerilor şi chiar adulților americani (şi nu numai, dar de la 
ei au pornit în întreaga lume) sunt jocurile pe computer. În casă, pe stradă, la școală, 
la serviciu, în tribunele stadioanelor, peste tot întâlneşti e-player-i. Atrasi de lumea 
virtuală creată prin tehnologia audio-video, tinerilor li se oferă prin vraja “sirenelor 
electronice”, aa a sunetelor si a imaginilor, ocazia de a-și stimula imaginaţia si de a-şi 
inhiba simţul realităţii totodată. Ajung să-şi imagineze o altă viata, virtuală, și să-şi 
plasmuiasca relationari false cu oameni, valori si evenimente din lumea reală. Cum 
fac şi fetele care se joacă cu păpuşi, aşa acești tineri imaginează acţiuni, relaţii, analogii, 
victorii, recorduri, vise si iluzii în lumea virtuală din calculator, dar si din mintea lor. 
lar daca la început a fost doar curiozitate, prin repetare, devine dependenţă, robie, 
patimă, si aceasta duce la consecinţe grave. Lipsa de coeziune rațională în expunere, 
reacţiile întârziate, depresiile, sindromul timiditätii agresive, psihozele si 
“personalitățile” multiple, frica de oameni, singurătatea, autismul, chiar si 
schizofrenia, toate acestea sunt câteva din bolile psihice care-i afectează pe mulți 
dintre tinerii experţi în jocuri electronice. Scufundati în lumea iluziilor digitale, ajung 
să nu-și mai trăiască propria viata în realitatea iubirii si a creaţiei lui Dumnezeu. Nu 
numai că devin elemente antisociale, nu numai că le scade cheful și randamentul la 
învăţătură, nu numai că își pot îmbolnăvi ochii, dar câtă goliciune duhovnicească și 

câtă suferință pot fi în sufletele acestor tineri care-și epuizează singuri șansele 
pocäintei şi ale mântuirii cu fiecare clipă cu care se afundă mai mult în iadul (adâncul) 
unei lumi iluzirii și neconsistente!... Dumnezeu să-i lumineze cu harul Său ca să se 
trezească din singurătatea, din vraja si din somnul raţiunii lor si să-L cunoască pe El — 
Viaţa tuturor si lubirea cea adevărată! 


Apoi, emigrația masivă și adesea illegală a făcut ca America să devină un bâlci al 
neamurilor. Albi, negri, asiatici, mexicani, indieni, arabi, toți vin cu duhurile si cu 
ideile lor, amestecând sufletele oamenilor într-o tornadă spirituală ameţitoare. Nici 
măcar copiere a unui singur tipar nu se poate spune că e, ci mai degrabă o amestecare 
haotică a tuturor caracterelor specifice ale tuturor neamurilor prin infuzie reciprocă. 
Rar de tot mai găseşti comunități minoritare autentic naţionale sau religioase, nu mai 
zic şi creştine. În afara școlilor confesionale creștine, nu se pomeneşte de Mântuitorul 
lisus Hristos. Profesorii sunt ameninţaţi, iar apoi concediati dacă “deranjează” pe 
necrestini cu lucruri care nu sunt corecte politic. Homosexualitatea este nu doar 
amintită ca o variantă alternativă a normalitätii, ci e și promovată si sponsorizată. 
Există în licee “sărbători” ca gay’s day, baluri ale ”’bobocilor”, concursuri si festinuri 
ale lăcomiei, etc. Ca să nu mai zic că dacă nu crezi în reîncarnare, în fantome și în 
spiridusi, dacă nu esti tolerant cu toate satanismele, dacă nu participi la “serbarea” 
diavolului — haloween, atunci esti pus la zid şi exclus din comunitatea lor. lar dacă, 
profesor fiind, afirmi că evoluționismul ateu este o minciună științifică, eşti alungat de 
la catedră. Erezii nu există, ci toţi creştinii sunt fraţi, iar toate bisericile lor sunt socotite 
incomplete și se pot întregi prin unirea ecumenistă care exclude prin iubire 
mincinoasă orice dogmă şi urmă de fanatism traditionalist. Cam aşa se vede în duh 
american educația, sportul, cultura si religia... Pentru o informare şi mai completă, 


alte detalii puteţi afla aici: http://mhkeehn.tripod.com/ughoae.pdf 


Va 


Acum, după ce am revenit acasă în România, în atmosfera noastră balcanică, total 
imprevizibilă (la aeroport ne-au ametit bagajele pe care le-am primit, totuşi, a doua zi 
— asta ca să aterizez de-a binelea, printr-un şoc, din visarea la lumea din care 
plecasem), parcă am lepădat niște solzi de pe suflet. Care mă ţineau crispat, ca pe un 
soldat medieval în armură. Nu e ușor să te încadrezi, chiar și numai formal, si doar 
pentru puţini oameni, și doar pentru câteva zile, în regulile (unele nenaturale de-a 
dreptul, dar perfect funcționale în cele exterioare) și-n mediul robotizat al “civilizației” 
americanilor. Eu sper să nu-i fi agresat în vreun fel, sper să nu fi făcut ceva neplăcut 
lui Dumnezeu. Şi sper ca nici eu să nu fi împrumutat ceva neplăcut de la ei, nici măcar 
accentul lor... 

Este adevărat, aveam niște prejudecăţi despre America. Unele mi s-au confirmat, altele 
nu, iar altele mi-au fost cu mult depăşite de realitatea văzută, trăită, cunoscută la fata 
locului. Nu mă bucur că americanii sunt așa cum sunt sau cum sunt manipulati să 
devină, nu mă bucur că nu te poţi odihni cu privirea în privirea lină a celuilalt care 
evită adesea această “vedere fata către fata” chiar când ai de vorbit mai mult cu el, nu 
mă bucur că oamenii de acolo nu-L. cunosc pe Dumnezeu cel Viu şi Adevărat şi că nici 
măcar părinţii sau strămoşii lor nu L-au cunoscut si cinstit vreodată. Nu mă bucur că 
nu ai ce discuta cu ei în afara unor teme pur pragmatice (cât costă haina aia, unde ai 
fost în concediu, cum să repari uşa de la garaj sau vreo mașinărie, ce vreme se anunţă 
pentru mâine, care sunt sporturile şi vedetele preferate, etc) şi nu mă bucur că la ei 
toate se măsoară în confort sau bani... 


Trecând peste show-urile (uneori şi televizate ale) predicatorilor catolici, protestanți 
si neoprotestanti, unde kitsch-ul are accente flagrante de blasfemie vizibile chiar si de 
către americani, celelalte manifestări publice ale “confesiunilor” creştine sunt atât de 
diluate în mesajul lor dogmatic și ascetic încât pot fi la fel de reprezentative pentru 
oricare sectă în parte, aproape descreştinată. Toleranta de pe toate planurile (moral, 
dogmatic, liturgic), diluarea şi redefinirea învățăturilor, adaptarea la duhul lumii 
căzute a mesajului tot mai corect politic (nu ai voie să deranjezi pe altcineva nici doar 
purtând biblia la vedere), toate acestea îi orbesc pe creștinii americani şi le oferă o 
aiureală de “credinţă”, de fapt o idolatrie comodă în care Dumnezeu ar fi făcut totul, 
iar omul doar are de primit. Nu mă bucur, deci, că milioane de oameni din America 
au fost (re)educati să gândească asa. Dimpotrivă, mă întristez si înțeleg că nu mă rog 
eu îndeajuns ca Domnul Hristos să scoată preoți şi credincioşi buni şi curajoşi ca 
semănători si lucrători la secerisul Lui din lumea întreagă. 


"E-o tarä-n care nimic nu e ceea ce 
pare, e vorba de putere, advertising si 
manipulare”... Abia în America am 
înțeles de ce Părintele Adrian, când 
asculta ştirile la radio, ne spunea că 
pentru a înțelege realitatea 
evenimentelor trebuie să înţelegi 
ştirile invers de cum le auzi. Asa e si cu 
mult invocata de conducători formulă 
“God bless America!” cu care mai 


marii imperiului american îşi justifică şi acoperă toate crimele si agresiunile împotriva 
nu doar a altor popoare, ci si a propriilor concetäteni. Sub pretextul mincinos al 
siguranței nationale si internationale, elitele conducătoare au îngrădit si caută să 
îngrădească mereu libertatea, sănătatea şi gândirea oamenilor, asa încât ei să nu mai 
poată face nimic aproape, decât probabil numai la comandă. Ceea ce era cândva “the 
land of choice” tinde să devină “the end of choice”... 

Cu alte cuvinte, nu e ușor deloc să 
trăieşti în America. Dar nu este totuna 
să trăieşti ca și creștin, ca să te 
mantuiesti, asumându-ti lupta cu 
päcatul, cu tine însuţi, cu 
dezinformarea matrix-ului  politic- 
economic-social în care trebuie să te 
integrezi si care se configurează din ce 
în ce mai mult pe legi împotriva lui 


Hristos si împotriva oamenilor înșiși. 
Si nu e același lucru să trăieşti scufundându-te tot mai mult în mocirla păcatelor, in 
confortul unei concepții chiar religioase materialiste si acrestine. 


Dar e important să ştii că nu duci lupta asta singur. Că lisus Hristos este cu noi. Că 
Același Hristos lucrează şi acum pentru mântuirea tuturor oamenilor. Că Hristos ne 
cheamă si pe noi si pe toți oamenii la pocăință, pentru că El, ca un Dumnezeu iubitor 
"vrea ca tot omul să se mântuiască si la cunoștința adevărului să vină” (1 Timotei 2, 
4). De asemenea, şi noi, dacă vrem să ne mântuim, trebuie să dobândim același gând 
si aceeași voie ca a lui Hristos. Să ne rugăm pentru luminarea prin pocăință și pentru 
mântuirea tuturor oamenilor şi din America și de pretutindeni... 


Pentru a trata o boală, medicul mai întâi trebuie să o diagnosticheze corect, apoi să 
stabilească ordinea tratamentelor organelor bolnave. De aceea, radiografia sumară 
prezentată mai înainte a mentalitätii şi a societății americane nu este decât o firavă 
diagnoză personală a unor mari suferințe omenești. Confortul, cuceririle tehnologiei 
și preocupările exterioare în care se complac şi de bunăvoie americanii (nu doar 
teleghidati de cei din umbră) mi se par doar niște paravane-amortizoare, în spatele 
cărora plâng sufletelor lor dornice şi ele prin fire de viata cea dumnezeiască si veşnică, 
dar deturnate spre moarte. De aceea, fără a-i desconsidera în suferinţa lor, să ne rugăm 
lui Dumnezeu pentru ca si ei, şi toți oamenii din lume să-L cunoască pe Domnul lisus 
Hristos şi iubirea Lui fidelă și veşnică în Biserica Sa Dreptslăvitoare (Ortodoxă). 
Oricum, Dumnezeu are Sfinţii si slujitorii Lui și în America si cheamă prin ei pe tot 
mai multi oameni la pocăință si la dreapta credinţă. Sunt si comunități ortodoxe 
(biserici şi mănăstiri) bine închegate si active în vestirea lui Hristos si cred că, dacă n- 
ar avea piedici legale şi instituționale, multe roade ar putea aduce si multi oameni, si 
americani şi din alte neamuri, s-ar lumina prin lucrarea lor misionară. 


Noi, însă, dacă, din mila Domnului și pentru rugăciunile strămoșilor, ne-am născut 
români si creştini ortodocşi, să ne asumăm cu răspundere misiunea de “preoţie 
împărătească, neam sfânt, popor agonisit de Dumnezeu, ca să vestim în lume 
bunätätile Celui ce ne-a chemat din întuneric, la lumina Sa cea minunată” (1 Petru 2, 
9), aducând roadele cele bineplăcute Lui, si să fim smeriti în lucrarea credinţei noastre 
sfinte, ortodoxe, rugându-ne cu umilinţă: 

Doamne lisuse Hristoase, Lumina lumii si a sufletelor noastre, luminează-i pe toți 
oamenii cu Duhul Tău cel Sfânt şi iubitor ca să te cunoască pe Tine, Dumnezeule cel 
Viu si Adevărat, să lepede minciunile si urâciunile diavoleşti prin pocăință, si 
iertandu-i si unindu-i cu Tine, cu Sfinţii Tai si cu noi, smeritii si nevrednicii robii Tai, 
in Biserica Ta cea Sfântă, să Te preamărească în vecii vecilor! Amin. 


+ 


Alte referinte interesante: 


https://www.manager.ro/articole/afla-67/visul-american-cum-a-aparut-aceasta- 


expresie-si-ce-inseamna-ea-de-fapt-96249.html 


https://www.clujmanifest.ro/opinii/visul-american/ 


https://semneletimpului.ro/social/visul-american-si-cosmarul-realitatii.html 


https://www.youtube.com/watch?v=5B4eDuOtCs0 

